Incepand cu data de 23.04.2024 se aplică noile cerințe cu privire la evaluarea persoanelor adulte pentru încadrarea în grad de handicap.

Evaluarea persoanelor care solicită încadrarea în grad de handicap și care au domiciliul stabil sau de reședință în județul Arad;

Documentele necesare **evaluării**:

a) cerere-tip de evaluare complexă (original)

b) copie de pe documentele de identitate;

c) documente medicale:

- referat privind situaţia medicală prezentă, întocmit de medicul specialist (original)

- scrisoare medicală-tip de la medicul de familie (atât pentru cazurile noi cât și pentru reevaluări, original) ;

- copii de pe biletele de externare, dacă este cazul;

- investigaţii după caz: analize laborator, CT/RMN/RX, copie fisa medic de familie, ecografii, EEG, EMG, etc. ;

d) ancheta socială efectuată de serviciul social din raza UAT în care își au domiciliul stabil sau de reşedinţă persoanele care solicită (original)

În situația în care, persoana care solicită evaluare, nu se află la domiciliu fiind internată în spital/centru de îngrijire și ancheta nu poate fi efectuată, potrivit adresei MMFPSPV/DPPD cu nr. 26809/09.01.2014, Serviciul Social al primăriei va transmite SECPAH, informare cu situația constatată, urmând ca ancheta socială să fie efectuată de către asistentul social al unității sanitare sau de îngrijire ;

e) adeverinţă din care să rezulte calitatea de salariat, în cazul salariaţilor, copie a deciziei de pensionare şi, respectiv, talon de pensie, în cazul pensionarilor, adeverinţă conform căreia persoana nu are niciun venit (ANAF), în cazul persoanelor fără venituri.

**Pentru revizuire** este necesar, **obligatoriu**, prezentarea tuturor documentelor solicitate în certificatului de handicap precedent (vezi, ANEXA la certificatul de încadrare în grad de handicap).

**Pentru agravare**, pe lângă documentele medicale meționate în ANEXA la certificatul de încadrare în grad de handicap anterior este necesar să prezentați următoarele documente medicale, în funcție de diagnosticul agravat:

* La **afecțiuni neurologice**: Fișă UPU, Bilete externare, Investigații imagistice efectuate după eliberarea certificatului de încadrare în grad de handicap anterior.
* La **afecțiuni psihice/mentale**: **termenul** de depunerea dosarului **pentru agravarea stării de sănătate este de minim 6 luni de la eliberarea certificatului de încadrare în grad de handicap precedent** și se vor prezenta documentele care să ateste agravarea, după cum urmează : evaluare psihiatrică și psihologică efectuată prin Centrul de Sănătate Mentală (C.S.M) din cadrul Spitalului Județean de Urgență Arad (se fac gratuit cu bilet de trimitere de la medicul de familie), iar în situația în care beneficiarul este nedeplasabil (dovedit cu acte medicale) se acceptă evaluări efectuate după eliberarea certificatului de încadrare în grad de handicap anterior, de la medici/psihologi care se deplasează la domiciliu și care vor menționa în documente că examinarea **s-a efectuat la domiciliul persoanei**.
* La **afecțiuni respiratorii**: Evaluare pneumologică efectuată după eliberarea certificatului de încadrare în grad de handicap anterior, Decizie și contract C.A.S. pentru concentrator de oxigen în termen de valabilitate și cu mențiunea numarului de ore/zi.
* Pentru **alte afecțiuni** se solicită Bilete de externare și Investigații clinice și paraclinice pentru dovedirea agravării stării de sănătate a beneficiarului, efectuate după emiterea certificatului anterior de încadrare în grad de handicap.
* Valabilitatea documentelor depuse la dosar este de 6 luni, de la data emiterii.
* Atașăm formularele actualizate ( Cerere- Tip de evaluare complexă în vederea încadrării în grad de handicap; Acord privind prelucrarea datelor cu caracter persoanl; Scrisoare medic de familie; Referat medical; Opis, Ancheta socială, Lista cu acte necesare).

Sef Serviciu

Dumitru Bejinariu

Date de contact: - telefon: 0257/280757

* email: secpah@dgaspc-arad.ro